b'\n_START_ARTICLE_\nSavez vojvo\xc4\x91anskih Ma\xc4\x91ara\n_START_PARAGRAPH_\nDemokratska stranka vojvo\xc4\x91anskih Ma\xc4\x91ara (ma\xc4\x91.: Vajdas\xc3\xa1gi Magyar Sz\xc3\xb6vets\xc3\xa9g, kratica: VMSZ, srp.: \xd0\xa1\xd0\xb0\xd0\xb2\xd0\xb5\xd0\xb7 \xd0\xb2\xd0\xbe\xd1\x98\xd0\xb2\xd0\xbe\xd1\x92\xd0\xb0\xd0\xbd\xd1\x81\xd0\xba\xd0\xb8\xd1\x85 \xd0\x9c\xd0\xb0\xd1\x92\xd0\xb0\xd1\x80\xd0\xb0 , kratica: \xd0\xa1\xd0\x92\xd0\x9c)) je politi\xc4\x8dka stranka vojvo\xc4\x91anskih Ma\xc4\x91ara._NEWLINE_\xc4\x8celnik je Istv\xc3\xa1n P\xc3\xa1sztor. Po\xc4\x8dasni predsjednik je J\xc3\xb3zsef Kasza._NEWLINE_SVM je utemeljen 18. lipnja 1994. u Senti._NEWLINE_Stranka je \xc4\x8dlanica Ma\xc4\x91arske koalicije.\n_START_SECTION_\nDr\xc5\xbeavni izbori\n_START_PARAGRAPH_\nNa parlamentarnim izborima 2003. je bila dijelom koalicije Zajedno za toleranciju nije osvojila nijedno zastupni\xc4\x8dko mjesto u srbijanskoj Skup\xc5\xa1tini._NEWLINE_Na parlamentarnim izborima 2007. je osvojila 3 zastupni\xc4\x8dka mjesta u srbijanskoj Skup\xc5\xa1tini._NEWLINE_Na parlamentarnim izborima 2008. je osvojila 4 zastupni\xc4\x8dka mjesta u srbijanskoj Skup\xc5\xa1tini. Na ovim izborima je imala potporu Demokratske zajednice Hrvata.\n_START_SECTION_\nPokrajinski izbori\n_START_PARAGRAPH_\nNa vojvo\xc4\x91anskim izborima 2004. je osvojila 8,5% u jednokru\xc5\xbenom sustavu. Bila je dio vladaju\xc4\x87e koalicije u vojvo\xc4\x91anskom parlamentu._NEWLINE_Na vojvo\xc4\x91anskim izborima 2008. je bila dijelom Ma\xc4\x91arske koalicije, koja je osvojila 7% glasova u 1. krugu.\n_START_SECTION_\nLokalni izbori\n_START_PARAGRAPH_\nNa lokalnim izborima 2004. je osvojila najvi\xc5\xa1e mjesta u op\xc4\x87inskim skup\xc5\xa1tinama u Subotici, Senti, Ba\xc4\x8dkoj Topoli, Malom I\xc4\x91o\xc5\xa1u, Kanji\xc5\xbei (u Kanji\xc5\xbei isti broj mjesta kao i vojvo\xc4\x91anski reformisti) i u \xc4\x8coki._NEWLINE_Na lokalnim izborima 2008. je bila dijelom Ma\xc4\x91arske koalicije, koja je osvojila ve\xc4\x87inu u Kanji\xc5\xbei (50,91%), relativnu ve\xc4\x87inu u Senti (31,87%), Ba\xc4\x8dkoj Topoli (46,25%), Malom I\xc4\x91o\xc5\xa1u (37,18%) i Be\xc4\x8deju (29,63%)._NEWLINE_Od uvo\xc4\x91enja vi\xc5\xa1estrana\xc4\x8dja u Srbiju, SVM je uvijek imao gradona\xc4\x8delnika iz svojih redova u Subotici. To se promijenilo nakon lokalnih izbora 2008.'